Aleksandar Seksan
<s>Aleksandar Seksan, rođen 24. augusta 1968. u Sarajevu, je bosanskohercegovački pozorišni i filmski glumac.</s>

<s>Biografija 
U rodnom Sarajevu završio je osnovnu i srednju školu, a nakon toga Višu komercijalnu školu na Ekonomskom fakultetu u Sarajevu.</s><s>Svoju prvu predstavu odigrao je u Narodnom pozorištu u Sarajevu.</s><s>Bila je to diplomska predstava Pjera Žalice „Ajaks“, koja je premijerno izvedena 1993. godine.</s><s>U toku rata, 1994. godine, upisao je Akademiju scenskih umjetnosti u Sarajevu kao najstariji student u klasi.</s><s>Diplomirao je četiri godine poslije u klasi Admira Glamočaka.</s><s>Od decembra 1998. godine radi u sarajevskom Narodnom pozorištu.</s>

<s>Glumio je u predstavama „Romeo i Julija“ Harisa Pašović, „U Zvorniku ja sam ostavio svoje srce“ Elmira Jukića, „Pukovnik ptica“ i „Orkestar titanik“ Dine Mustafića, „Kako ubiti suprugu i zašto“ Lejle Panjete i mnogim drugim.</s><s>Za ulogu u predstavi „Rodoljupci“, koja je prikazana u okviru Festivala komedije Bosne i Hercegovine „Mostarska liska 2006.“ u režiji Gradimira Gojera, dodijeljena mu je nagrada „Mostarska liska“ za najboljeg glumca.</s>

<s>Ostvario je zapažene uloge u filmovima „Nebo iznad krajolika“ Nenada Đurića, „Nafaka“ Jasmina Durakovića, „Remake“ Dine Mustafića i dr.</s>

<s>Filmografija
 "Kriza" (2013-2014)
 "Lud, zbunjen, normalan" (2010-2015)
 "Teško je biti fin" (2007)
 "Nebo iznad krajolika" (2006)
 "Nafaka" (2006)
 "Dobro uštimani mrtvaci" (2005)
 "Ljeto u zlatnoj dolini" (2003)
 "Gori vatra" (2003)
 "Remake" (2003)
 "Tunel" (2000)</s>

<s>Reference</s>

<s>Bosanskohercegovački teatarski glumci
Bosanskohercegovački filmski glumci
Bosanskohercegovački televizijski glumci</s>

